EkBass/fiwiki-20250220-pages-articles huggingface dataset:
Juri Jevseitšik

Juri Jevseitšik (, s. 23. tammikuuta 1971 Ukraina) on ukrainalaissyntyinen israelilainen kreikkalais-roomalaisen tyylin painija, joka edusti kansainvälisissä kilpailuissa Israelia vuodesta 1998. Hän edusti Maccabi Be'er Sheva -seuraa. Jevseitšik saavutti Gävlen MM-kilpailuissa 1998 pronssia 130 kg:n painoluokassa kukistettuaan pronssiottelussa georgialaisen Miriani Giorgadzen. Hän sijoittui MM-kilpailuissa 130 kg:n sarjassa viidenneksi Prahassa 1995 ja kymmenenneksi Ateenassa 1999 sekä 120-kiloisissa kuudenneksi Moskovassa 2002. Jevseitšik sijoittui Sydneyn olympialaisissa 2000 neljänneksi 130 kg:n sarjassa hävittyään pronssiottelussa valkovenäläiselle Dmitri Debelkalle. Ateenan olympialaisissa 2004 hän hävisi molemmat ottelunsa. Jevseitšik oli EM-kilpailuissa 130 kg:n painoluokassa neljäs 2000, viides 1999 sekä kuudes 1998 ja 2001. 120-kiloisissa hän sijoittui neljänneksi 2002 sekä kuudenneksi 2003 ja 2004. Jevseitšik voitti Neuvostoliiton edustajana juniorisarjojen Euroopan-mestaruuden 115-kiloisissa 1989 ja maailmanmestaruuden 130-kiloisissa 1991. == Lähteet == Luokka:Israelilaiset kreikkalais-roomalaisen tyylin painijat Luokka:Ukrainalaiset kreikkalais- roomalaisen tyylin painijat Luokka:Neuvostoliittolaiset kreikkalais- roomalaisen tyylin painijat Luokka:Vuonna 1971 syntyneet Luokka:Elävät henkilöt
Michael Beilin

Michael Beilin (, s. 25. huhtikuuta 1976) on israelilainen kreikkalais- roomalaisen tyylin painija. Hän edusti Hapoel Tel Aviv -seuraa. Beilin saavutti MM-pronssia 63 kg:n painoluokassa Ateenassa 1999 kukistettuaan pronssiottelussa uzbekistanilaisen Bahodir Kurbanovin sekä Patraksessa 2001, jolloin voitti pronssiottelussa kuubalaisen Juan Marénin. Hän oli samassa sarjassa neljäs Wrocławin MM-kilpailuissa 1997. Sydneyn olympialaisissa 2000 hän oli 63-kiloisissa viidestoista. Beilin saavutti EM-kilpailuissa pronssia 66 kg:n painoluokassa Seinäjoella 2002 kukistettuaan pronssiottelussa valkovenäläisen Vitali Žukin. Hän oli EM-kilpailuissa lisäksi 63 kg:n sarjassa kuudes 1997, seitsemäs 2001 ja kahdeksas 1999. == Lähteet == Luokka:Israelilaiset kreikkalais-roomalaisen tyylin painijat Luokka:Vuonna 1976 syntyneet Luokka:Elävät henkilöt
Callan Mulvey

Callan Francis Mulvey (s. 24. helmikuuta 1975) on australialainen näyttelijä, joka on esiintynyt esimerkiksi televisiosarjoissa Heartbreak High, Underbelly ja Rush sekä elokuvissa Zero Dark Thirty, 300: Imperiumin nousu, Captain America: The Return of the First Avenger ja Batman v Superman: Dawn of Justice. Mulvey syntyi Uudessa-Seelannissa, mutta muutti kahdeksanvuotiaana Sydneyyn, Australiaan. Hän aloitti näyttelemisen televisiossa ja debytoi valkokankaalla vuoden 2004 australialaisessa elokuvassa Thunderstruck. 31. joulukuuta 2003 Mulvey oli pahassa auto-onnettomuudessa ja loukkaantui vakavasti. == Lähteet == == Aiheesta muualla == * Luokka:Australialaiset näyttelijät Luokka:Vuonna 1975 syntyneet Luokka:Elävät henkilöt
HMS Royal Albert (1854)

HMS Royal Albert oli Britannian kuninkaallisen laivaston vuonna 1854 vesillelaskettu 121-tykkinen potkurilla varustettu höyrykäyttöinen ensimmäisen luokan linjalaiva. == Valmistus == Oliver Langin suunnittelema 3 393 70/94 bm:n 120-tykkinen ensimmäisen luokan linjalaiva tilattiin 26. maaliskuuta 1842 Woolwichin telakalta. Se oli suurennettu versio viimeisestä symondiittikolmikantisesta HMS Trafalgarista. Alus oli samalla suurin kuninkaalliselle laivastolle suunniteltu ainoastaan purjein varustettu sotalaiva sekä ainoa vuoden 1830 jälkeen suunniteltu alus, joka ei pohjautunut Queen-luokkaan. Köli laskettiin elokuussa 1844. Höyrykoneiden ja potkureiden yleistyessä alus määrättiin 31. tammikuuta 1852 muutettavaksi potkurikäyttöiseksi.Winfield, Rif s. 16 Aluksella piti olla alimmalla tykkikannella 28 kappaletta 32 naulan 56 cwt:n ja neljä kahdeksan tuuman (68 naulan) 60 cwt:n tykkiä. Keskimmäisellä tykkikannelle oli tarkoitus asentaa vastaava aseistus vähennettynä kahdella kahdeksan tuuman tykillä ja lisättynä neljällä 32 naulan tykillä. Ylimmälle tykkikannelle oli tarkoitus asentaa 34 kappaletta 32 naulan 49 cwt:n tykkiä. Näiden lisäksi aluksella piti olla puoli- ja etukannella kuusi 32 naulan 42 cwt:n ja neljätoista lyhyttä 32 naulan 25 cwt:n tykkiä. Aluksen suunnitelma laajennettiin 24. maaliskuuta 1851 3 463 tonniin. Alukselle määrättiin asennettavaksi HMS Euphratekselle valmistettu 620 nhp:n höyrykone. Suunnittelijat ja laivanrakentajat kokoontuivat 23. syyskuuta 1852, jolloin päädyttiin aluksen perän uudelleen suunnitteluun, mikä hyväksyttiin 5. toukokuuta 1853. Samalla päätettiin korvata alkuperäinen höyrykone 400 nhp:n höyrykoneella. John Penn and Sonin tarjous 500 nhp:n höyrykoneesta hyväksyttiin 9. tammikuuta 1854. Muutostyöt aloitettiin 25. lokakuuta 1852. Alus laskettiin vesille 13. toukokuuta 1854 ja valmistui 19. marraskuuta Portsmouthin telakalta varustettuna joukkojenkuljetusalukseksi.Winfield, Rif s. 20 == Palvelus == Alus otettiin 19. kesäkuuta 1854 palvelukseen Sheernessissä päällikkönään Alexander Little kesäkuusta lokakuuhun 1854. Lokakuusta aluksen päällikkönä oli Thomas Sabine Pasley, kunnes se poistettiin palveluksesta 27. marraskuuta. Alus palautettiin palvelukseen 14. helmikuuta 1855 Välimeren laivaston komentajan kontra- amiraali Edmund Lyonsin lippulaivana päällikkönään William Robert Mends. Huhtikuussa 1857 aluksen päälliköksi tuli Francis Egerton, joka oli tehtävässä 20. elokuuta 1858 saakka. Alus oli 25. elokuuta 1858 alkaen Kanaalin laivueessa kontra-amiraali Charles Howe Fremantlen lippulaivana päällikkönään Edward Bridges Rice, joka luovutti aluksen päällikkydeen 1. lokakuuta 1859 Henry James Laconille. Samalla aluksen lippu-upseeriksi tuli kontra-amiraali Robert Fanshawe Stopford. Alus poistettiin palveluksesta 25. tammikuuta 1861 ja myytiin syyskuussa 1884 romutettavaksi Castlelle Charltoniin. ==Lähteet== * === Viitteet === Luokka:Ensimmäisen luokan sotalaivat Luokka:Woolwichin telakka
Juha Karjalainen (biologi)

Juha Karjalainen on suomalainen biologi ja professori. Hän toimii kalabiologian ja kalavesien tutkimuksen professorina Jyväskylän yliopistossa. == Ura == Juha Karjalaisen opetusala ovat akvaattiset tieteet.Henkilökunta Jvyäskylän yliopisto: Bio- ja ympäristötieteiden laitos. Viitattu 9.11.2015 Hän on toiminut tutkijana Jyväskylän yliopiston bio- ja ympäristötieteiden laitoksella. Hän toimi laitoksen johtajana 2007-2008 ja varajohtajana 2008-2010. Tutkijana Karjalainen on erikoistunut kalojen ja niiden elinympäristön tutkimiseen. Hän on tarkastellut kalojen bioenergetiikkaa ja ekofysiologiaa. Erityisesti hän on tutkinut siian biologiaa, ekologiaa ja elinympäristöä.Juha Karjalainen Jyväskylän yliopisto Viitattu 9.11.2015 Lisäksi hän on tutkinut orgaanisten klooriyhdisteiden kertymistä kaloihin. Vesistöntutkimuksen alalla Karjalainen on tehnyt makean veden ekosysteemien tutkimusta ja selvittänyt, millaisia keskinäisiä vuorovaikutuksia eri ekosysteemeillä on. Professori Karjalainen toimi tutkimustyön ohella vuosina 2010–2013 Jyväskylän yliopiston matemaattis-luonnontieteellisen tiedekunnan varadekaanina. Tutkimustyön vuoksi hän oli virkavapaalla varadekaanin toimesta elokuusta 2012 heinäkuuhun 2013.Päätökset 2012 Jyväskylän yliopisto, Matemaattis-luonnontieteellinen tiedekunta Viitattu 9.11.2015. ===Tunnustuksia=== Karjalainen sai vuonna 2008 Jyväskylän yliopistosäätiön jakaman Hyvä esimies-tunnustuspalkinnon.Hyvä esimies-palkinto Jyväskylän yliopistosäätiö Viitattu 9.11.2015 == Lähteet == Luokka:Suomalaiset professorit Luokka:Jyväskylän yliopiston professorit Luokka:Elävät henkilöt Luokka:Syntymävuosi puuttuu
Kärppälä

Kärppälä on kylä Rautaveden itärannalla Sastamalan kaupungissa Pirkanmaalla. Kylä kuului aikoinaan Karkun pitäjään ja se on Karkun itäosan eli Salokunnan keskus. Kylässä on muun muassa Salokunnan kirkko. Kärppälä lähikylineen muodostavat Kärppälän kyläalueeksi kutsutun kokonaisuuden. Sastamalan kylät -yhdistyksen mukaan Kärppälän alueeseen kuuluvat myös kylät Karkunkylä, Hieta, Maso, Kojola, Lielahti, Piimäsjärvenmaa, Vataja ja Varppee. Alueella on yhteensä noin 300–400 asukasta. Kärppälän läpi virtaa Rautaveden Kärppälänlahteen laskeva Kärppälänjoki. Kylä on maastoltaan hyvin mäkistä, ja siellä sijaitsee muun muassa Pentin linnavuori. Kärppälän kylä ulottuu myös Rautaveden yli Salonsaarelle. Kärppälässä on ollut kiinteää asutusta jo 4000 eaa. Vanhin säilynyt maininta Kärppälän kylästä on 1500-luvulta. Pentin linnavuori lienee ollut varustettuna 1220-luvulta 1200-luvun loppuun. Salokunnan alueen asukkaat olivat tahtoneet omaa kirkkoa jo 1900-luvun alusta saakka. Kirkon rakentamisesta päätettiin vuonna 1940, mutta se rakennettiin Kärppälään vasta vuonna 1960. ==Lähteet== Luokka:Karkun kylät
Salonsaari

Salonsaari voi tarkoittaa jotakin seuraavista: == Saaria == *Salonsaari, Asikkala *Salonsaari, Hämeenlinna *Salonsaari, Kouvola *Salonsaari, Kuhmoinen *Salonsaari, Oulainen *Salonsaari eli Iissalo, Saarijärvi *Salonsaari, Sastamala *Salonsaari, Suomussalmi *Salonsaari, Sysmä *Salonsaari eli Vaskisalo, Virrat == Sukunimenä == * Pekka Salonsaari (1964–1995), basisti ja geologi
HMS Frederick William

HMS Frederick William oli Britannian Kuninkaallisen laivaston vuonna 1860 vesillelaskettu 86-tykkinen potkurilla varustettu höyrykäyttöinen toisen luokan linjalaiva. == Valmistus == Alus tilattiin 12. syyskuuta 1833 Portsmouthin telakalta Queen-luokan 110-tykkisenä ensimmäisen luokan linjalaivana nimellä HMS Royal Sovereign. Amiraliteetti keskeytti työt aluksella 7. toukokuuta 1834. Alus nimettiin 12. huhtikuuta 1839 uudelleen HMS Royal Frederickiksi ja sen köli laskettiin 1. heinäkuuta 1841, mutta työt etenivät hitaasti. Tilaus uudistettiin 29. kesäkuuta 1848 paranneltuna Queen- luokan aluksenaWinfield, Rif s. 16-17 ja uudelleen 28. helmikuuta 1857 höyrykoneen asentamiseksi.Winfield, Rif s. 18 Edelleen rakenteilla olleen Windsor Castle -luokan aluksen suunnitelmat muutettiin 86-tykkiseksi toisen luokan linjalaivaksi 30. huhtikuuta 1859. Muutostyöt alkoivat 28. toukokuuta 1859, ja alus nimettiin HMS Frederick Williamiksi 28. maaliskuuta 1860.Winfield, Rif s. 21-22 Alus laskettiin vesille 24. maaliskuuta 1860 ja se valmistui kesäkuussa. Aluksen voimanlähteenä oli Maudslay, Sons and Fieldin valmistama 500 nhp:n höyrykone (2 276 hv), mikä mahdollisti 11,777 solmun nopeuden koeajoissa. Muutostöiden jälkeen aluksen aseistuksena oli alemmalla tykkikannella kolmekymmentä 8 tuuman 65 cwt:n tykkiä ja ylemmällä tykkikannella kolmekymmentäkaksi 32 naulan 56 cwt:n tykkiä. Lisäksi puolikannella ja keulakannella oli kaksikymmentäkaksi 32 naulan 42 cwt:n ja kaksi 68 naulan 95 cwt:n tykkiä.Winfield, Rif s. 46-47 == Palvelus == Alus otettiin 1. heinäkuuta 1864 palvelukseen päällikkönään Edward Codd Portlandin vartiolaivana, missä tehtävässä se korvasi HMS Colossuksen. Alus siirrettiin 7. maaliskuuta 1865 Queenstownin vartiolaivaksi päällikkönään Edmund Heathcote. John James Kennedy vastaanotti 31. tammikuuta 1866 aluksen päällikkyyden. Alus poistettiin palveluksesta 31. elokuuta 1868.Winfield, Rif s. 47 Alus nimettiin 19. lokakuuta 1876 uudelleen HMS Worcesteriksi, ja se lainattiin Thames Nautical Training Collegelle kauppalaivaston henkilöstön koululaivaksi Greenhitheen. Alus palautettiin vuonna 1945 amiraliteetin hallintaan ja se myytiin heinäkuussa 1948 Frary Industriesille romutettavaksi. Alus haaksirikkoutui hinattaessa Thamesilla 30. elokuuta 1948. Hylky nostettiin toukokuussa 1953, ja se romutettiin Tennant and Hornella Graysissä. ==Lähteet== * * === Viitteet === Luokka:Kuninkaallisen laivaston toisen luokan linjalaivat
HMS Nelson (1876)

HMS Nelson oli Britannian kuninkaallisen laivaston vuonna 1876 vesillelaskettu Nelson-luokan ensimmäisen luokan risteilijä. == Valmistus == Alus tilattiin Govanista John Elder and Companyltä ja sen köli laskettiin 2. marraskuuta 1874. Alus laskettiin vesille 4. marraskuuta 1876 ja se valmistui 1881.Gardiner, Robert s. 64 == Palvelus == Alus purjehti palvelukseenoton jälkeen Australian asemalle, jonka lippulaivaksi se siirtyi vuonna 1885. Alus palasi Britteinsaarille huollettavaksi tammikuussa 1889. Telakalta vapauduttuaan alus siirtyi Portsmouthiin vartiolaivaksi lokakuussa 1891 ja se siirrettiin reserviin marraskuussa 1894. Alus sijoitettiin huhtikuussa 1901 telakan reservialukseksi ja siitä tehtiin seitsemän kuukautta myöhemmin lämmittäjien koululaivaksi. Alus myytiin 12. heinäkuuta 1910 romutettavaksi 14 500 punnalla. == Lähteet == * === Viitteet === Luokka:Nelson-luokan risteilijät
Saksojen yhdistynyt joukkue olympialaisissa

Yhteissaksalainen olympiajoukkue edusti Itä-Saksaa ja Länsi-Saksaa olympialaisissa vuosina 1956–1964. Saksojen yhteisjoukkue osallistui olympialaisiin kolmissa kesä- ja kolmissa talviolympialaisissa. Palkintoseremonioissa joukkueen kultamitalisteille soitettiin kompromissina Ludwig van Beethovenin Oodi ilolle. ==Lähteet== Luokka:Saksa olympialaisissa
Pyratsoliini

Pyratsoliini (C3H6N2) on typpeä sisältävä heterosyklinen orgaaninen yhdiste. Yhdisteellä on kolme tautomerista muotoa 1-, 2- ja 3-pyratsoliinit, joista 2-pyratsoliini on stabiilein.Pyrazoles, Pyrazolines, and Pyrazolones: Pyrazoles, Pyrazolines, and Pyrazolones, Kirk-Othmer Encyclopedia of Chemical Technology, John Wiley & Sons, New York, 2000. Viitattu 9.11.2015 ==Ominaisuudet ja valmistus== Pyratsoliini on huoneenlämpötilassa väritöntä nestettä, jolla on amiinien tai suklaan kaltainen haju. Yhdiste liukenee erittäin hyvin veteen ja polaarisiin orgaanisiin liuottimiin kuten etanoliin ja hieman dietyylieetteriin. Pyratsoliini hapettuu suhteellisen helposti pyratsoloniksi. Yhdiste on emäksinen. Pyratsoliinia voidaan valmistaa diatsometaanin ja eteenin välisellä reaktiolla, pelkistämällä pyratsolia natriumetoksidilla tai akroleiinin ja hydratsiinin välisellä kondensaatioreaktiolla. ==Lähteet== Luokka:Heterosykliset yhdisteet
Tiellistenjärvi

Tiellistenjärvi on Pirkanmaalla Ikaalisissa Vähä-Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Tiellistenjärvi on osa Kyrösjärven lähialuetta. == Maantietoa == Järvi on 400 metriä pitkä, 300 metriä leveä ja sen pinta-ala on 4,7 hehtaaria. Järven rannat ovat soistunutta metsää ja siihen laskee kolme tulo-ojaa. Suurin tulo-oja tuo vedet pelloilta mutta muut metsistä. Järven luusua sijaitsee sen kaakkoispäässä, josta alkaa kilometrin pituinen laskuoja, joka laskee Kyrösjärven Tyrjälänlahteen. Järven 1,2 kilometriä pitkät rannat ovat rakentamattomat eikä järvelle johda teitä. == Historiaa == Vuoden 1800 isojakokartassa järven nimi kirjoitettiin "Tjelistön järvi". Järven laskuoja halkoi sen ympärille kehittynyttä peltojen ja niittyjen mosaiikkia ja laski Kyrösjärvessä ""Tyrjälänlahteen"". Vuoden 1886 isonjoan täydennyskartassa nimi kirjoitettiin kartassa "Teilistenjärvi". Järvellä on suoritettu järvenlasku, koska Taavetti Miiskola jätti vuonna 1926 vesijättömaan jakamisesta hakemuksen. == Lähteet == Luokka:Kyrösjärven lähialue Luokka:Ikaalisten järvet
Amanda Abbington

Amanda Abbington (28. helmikuuta 1974 Lontoo), alun perin Amanda Jane Smith on englantilainen näyttelijä. Hänet tunnetaan parhaiten televisiorooleistaan Miss Mardlena sarjassa Mr Selfridge ja Mary Morstanina sarjassa Uusi Sherlock.Sherlock actress Amanda Abbington tells of death threats from jealous fanatics when announced as Dr Watson's wife Sherlockissa hän näyttelee Watsonin (Martin Freeman) vaimoa. Amanda ja Martin olivat pari myös oikeassa elämässä. He erosivat vuonna 2016. ==Lähteet== ==Aiheesta muualla== * * Luokka:Elävät henkilöt Luokka:Vuonna 1974 syntyneet Luokka:Englantilaiset näyttelijät
Kylänlampi (Ikaalinen)

Kylänlampi on Pirkanmaalla Ikaalisissa Vähä-Röyhiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kylänlampi on osa Kyrösjärven lähialuetta. == Maantietoa == Lampi on 200 metriä pitkä, 100 metriä leveä ja sen pinta-ala on 1,1 hehtaaria. Se sijaitsee viljelymaiseman keskellä metsäsaarekkeessa ja siihen laskee yksi metsäoja. Lammesta laskee 400 metriä pitkä laskuoja, joka yhtyy valtaojaan ennen laskemistaan Kyrösjärveen Penijoenlahteen. Noin 100 metriä idässä sen ohittaa kylätie, jonka varrella sijaitsee useita maatiloja tiiviissä rykelmässä. Lammen 500 metriä pitkälle rantaviivalle ei ole rakennettu eikä sille johda muita tietä kuin mitä maatilojen pihapiirissä muutenkin on. == Historiaa == Vuoden 1800 isojakokartassa lampea kutsuttiin nimellä "Lammi". Lammin lähiympäristössä on paljon peltoja ja niittyjä, mutta lammelle ei ole silloin piirretty laskuojaa. Vuoden 1872 vesijätön jakokartassa näkyy, miten Vähä-Röyhiön kylän "Lammin" rantojen vesijättö jaetaan eri osakkaiden kesken. Nyt lammelle on piirretty laskuoja. == Lähteet == Luokka:Kyrösjärven lähialue Luokka:Ikaalisten järvet
Ahvenlammi (Ikaalinen, Tevaniemi)

Ahvenlammi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Ahvenlammi on osa Kyrösjärven lähialuetta. == Maantietoa == Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee kahden pellon välissä. Lampeen laskee pohjoisesta metsäoja ja kaakosta Matolammin laskuoja. Lammen luusua sijaitsee lounaispäässä ja siitä laskee noin 3 kilometriä pitkä Kiljunoja Kyrösjärven Aureenloppiin. Lammen koillisrannalle on rakennettu useita vapaa-ajan asuntoja, joille johtaa metsätie seututieltä 276. == Lähteet == Luokka:Kyrösjärven lähialue Luokka:Ikaalisten järvet Luokka:Tevaniemi
Siiri Louhi

thumb|upright=1.0|Tampereen suurlakkokomitean valiokunta 1905: Siiri Lemberg (Louhi) (vas.), Heikki Lindroos, Yrjö Mäkelin, Vihtori Kosonen ja Eetu Salin. Sigrid (Siiri) Tyyne Louhi (ent. Lemberg; 18. helmikuuta 1886 Tampere – 12. marraskuuta 1963) oli suomalainen ammattiyhdistysvaikuttaja ja sosialidemokraatti.Toveri Siiri Louhi 50-vuotias, Kansan Lehti, 1936, No 40, sivu 4, julkaistu 18.2.1936 Louhi kävi kansakoulun ja kauppa-apulaiskoulun ja työskenteli alkuun asiatyttönä Kansan Lehdessä, myöhemmin lehden konttoristina ja taloudenhoitajana. Louhi tuli mukaan Tampereen Työväenyhdistyksen naisosaston toimintaan 15-vuotiaana vuonna 1902 ja vaikutti myöhemmin muun muassa SDP:ssä sekä puolueen naisjärjestössä Suomen sosialidemokraattisessa naisliitossa. ==Poliittinen toiminta== Vuoden 1905 suurlakon aikana Louhi kuului Tampereen suurlakkokomitean valiokuntaan ja oli yksi Tampereen raatihuoneen parvekkeelta luetun niin sanotun punaisen julistuksen laatijoista ja allekirjoittajista. Lisäksi hän oli suurlakon yhteydessä perustetun Tampereen äänioikeuskomitean jäsen. Louhen ohella siihen kuuluivat muun muassa Alma Jokinen ja Ellen Mäkelin. Vuonna 1917 Louhi osallistui Suomen Kauppa- ja Liiketyöntekijäin Liiton perustavaan kokoukseen Helsingin työväentalolla. Louhi oli Tampereen sos.-dem. kunnallisjärjestön edustajana puoluekokouksissa Tampereella 1913 ja Helsingissä 1919. Hän toimi myös puolueen kunnallistoimikunnan ja piiritoimikunnan jäsenenä sekä Tampereen Työväenyhdistyksen sihteerinä. ==Yksityiselämä== Louhen aviopuoliso oli vuodesta 1907 kirjaltaja Toivo Louhi (1884–1933).Vapaus, 1907, No 48, sivu 3, julkaistu 27.4.1907 Sukunimensä Louhi muutti nimestä Lemberg nimeen Louhi vuonna 1914.Suomalainen Wirallinen lehti, 1914, No 237, sivu 6, julkaistu 13.10.1914 Louhen vanhemmat olivat työmies Juho Henrik Lemberg ja Amanda Matilda (o.s. Grönlund). == Lähteet == Luokka:Suomalaiset sosialistit Luokka:Vuonna 1886 syntyneet Luokka:Vuonna 1963 kuolleet
Coloradojoki (Argentiina)

Coloradojoki () on joki Argentiinan eteläosassa. Joen kokonaispituus on noin 850 kilometriä. Jos sivujoki Río Desaguadero lasketaan mukaan, on joen kokonaismitta lähes 2 000 kilometriä. Coloradojoen alku on itäisillä Andeilla, samalla leveyspiirillä Chilen Tinguiririca-tulivuoren kanssa (noin 34° 48' S.). Joen katsotaan yleensä alkavan Río Granden ja Río Barrancasin yhtymäkohdassa. Koska Río Barrancas on huomattavasti Río Grandea pienempi, on kuitenkin tarkempaa kuvailla Río Barrancas sivujokena, joka liittyy Río Granden pääuomaan. Andien jälkeen Coloradojoki virtaa kaakkoon karun ja kuivan alueen läpi, eikä siihen liity Río Desaguaderon lisäksi muita sivujokia. Aikaisemmin Río Desaguadero laski Coloradojokeen Laguna Urre Lauquenin järvialueen kautta. Coloradon alajuoksu on hedelmällistä ja metsäistä, mutta alue on pinta-alaltaan pieni, joten asutus on harvaa. Joki laskee Atlantin valtamereen noin 100–120 kilometriä Bahía Blancan kaupungista etelään. Joen suistossa on useita erillisiä laskureittejä. Coloradojoki muodostaa ison osan Nequén ja Mendozan sekä Rio Negron ja La Pampan maakuntien rajasta. Embalse Casa de Piedra -pato tuottaa sähköä ja sääntelee joen vedenpinnan korkeutta. Joki on purjehduskelpoinen noin 300 kilometrin matkalla rannikolta Pichi Mahuidaan. == Lähteet == ==Aiheesta muualla== Luokka:Argentiinan joet
Matolammi (Ikaalinen)

Matolammi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Matolammi on osa Kyrösjärven lähialuetta. == Maantietoa == Paikalla on kaksi lampea, joista itäisempi on nimetty peruskartassa Matolampi. Tämä lampi on 150 metriä pitkä ja 50 metriä leveä. Pienempi lampi sijaitsee lännempänä 80 metrin pituisen laskuojan päässä. Tämä lampi on 100 metriä pitkä ja puolet kapeampi. Pienestä lammesta lähtee laskuoja Ahvenlammiin. Lammet sijaitsevat soistuneen metsän keskellä. Niiden rannat ovat rakentamattomat eikä niille johda tietä. Seututie 276 kulkee 300 metrin etäisyydellä ohitse. == Lähteet == Luokka:Kyrösjärven lähialue Luokka:Ikaalisten järvet
Zhaoqing

Zhaoqing () on prefektuuritason kaupunki Kiinan Guangdongin maakunnan luoteisosassa. Kaupungin keskusta sijaitsee linnuntietä noin 82 kilometriä maakunnan pääkaupunki Kantonista länteen. Kaupungin väkiluku on 3,92 miljoonaa (2010) ja pinta-ala 14 891 neliökilometriä. Prefektuuri rajoittuu pohjoisessa ja koillisessa Qingyuanin, idässä ja kaakossa Foshanin, etelässä Yunfun sekä lännessä Wuzhoun ja Hezhoun prefektuuritason kaupunkeihin. Piirikuntatasolla prefektuuri jakautuu 8 osaan. Osat ovat (numerointi kuten oheisessa kuvassa) ;Kaupunkipiirit (3) * 1. Duanzhou (端州区), 479 342 as. * 2. Dinghu (鼎湖区), 164 690 as. * 3. Gaoyao (高要区), 753 120 as. ;Piirikuntatason kaupunki (1) * 4. Sihui (四会市), 542 873 as. ;Piirikunnat (4) * 5. Guangning (广宁县), 423941 as. * 6. Huaiji (怀集县), 813 032 as. * 7. Fengkai (封开县), 398 258 as. * 8. Deqing (德庆县), 341 211 as. 肇庆城墙.JPG|Kaupungin muuri. GD Guangdong Starlake Pearl Hotel Duanzhou Zhaoqing 01 view July-2012.JPG|Kaupunkinäkymää Zhaoqingista. ZhaoQingStation.jpg|Zhaoqingin rautatieasema. 高要学宫.JPG|Kungfutsen temppeli Zhaoqingissa. == Lähteet == == Aiheesta muualla == * Zhaoqing Travel Guide (travelchinaguide.com) * Zhaoqing Overview (chinatravel.com) Luokka:Guangdongin kaupungit Luokka:Guangdongin prefektuurit
Ingo von Bredow

Ingo von Bredow (12. joulukuuta 1939 Schleswig – 4. marraskuuta 2015) oli saksalainen kilpapurjehtija ja olympiamitalisti. Von Bredow voitti Flying Dutchman -veneluokan olympiapronssia Roomassa 1960 parinaan Rolf Mulka. Melbournen kesäolympialaisissa 1956 pari sijoittui kuudenneksi.Olympics at Sports-Reference.com Von Bredow kuoli 75-vuotiaana 4. marraskuuta 2015.http://trauer.shz.de/traueranzeige/ingo-v-bredow/43989568 == Lähteet == * Ingo von Bredow Bio, Stats and Results Olympics at Sports-Reference.com === Viitteet === Luokka:Saksalaiset kilpapurjehtijat Luokka:Saksalaiset olympiamitalistit Luokka:Vuonna 1939 syntyneet Luokka:Vuonna 2015 kuolleet
Rolf Mulka

Rolf Theodor Heinz Mulka (23. marraskuuta 1927 Hampuri – 14. heinäkuuta 2012 Hampuri) oli saksalainen kilpapurjehtija, olympiamitalisti ja maailmanmestari. Mulka voitti Flying Dutchman -veneluokan olympiapronssia Roomassa 1960 parinaan Ingo von Bredow. Melbournen kesäolympialaisissa 1956 pari sijoittui kuudenneksi.Olympics at Sports-Reference.com Mulka kuoli 84-vuotiaana 14. heinäkuuta 2012.http://segelreporter.com/regatta/rolf-mulka- gestorben-1960-olympia-bronze-gewinner-im-flying-dutchman/ Mulkan isä, SS- Obersturmführer Robert Mulka oli toisen maailmansodan aikana Auschwitzin keskitysleirin komentaja Rudolf Hössin adjutantti ja vastasi muun muassa Zyklon B-kemikaalin toimituksesta kaasukammioihin murhaten vankeja myös omakätisesti. Sodan jälkeen hänen onnistui painua maan alle, mutta Rolf Mulkan voitettua olympiapronssia kiinnostui eräs nimen muistanut Auschwitzista selvinnyt vanki hänen perhetaustastaan mikä johti isä-Mulkan paljastumiseen ja 14 vuoden vankeustuomioon johtaneeseen sotarikosoikeudenkäyntiin tätä vastaan.http://www.spiegel.de/einestages/stadtgeschichte-a-949057.html == Lähteet == * Rolf Mulka Bio, Stats and Results Olympics at Sports- Reference.com === Viitteet === Luokka:Saksalaiset kilpapurjehtijat Luokka:Saksalaiset olympiamitalistit Luokka:Vuonna 1927 syntyneet Luokka:Vuonna 2012 kuolleet
Stanislav Lusk

Stanislav Lusk (12. marraskuuta 1931 Třeboň – 6. toukokuuta 1987 Praha) oli tšekkoslovakialainen soutaja ja olympiavoittaja. Lusk voitti perämiehellisessä nelosessa olympiakultaa Helsingissä 1952 ja kahdeksikossa olympiapronssia Roomassa 1960. Hän osallistui myös Melbournen kesäolympialaisiin 1956 ja eteni kahdeksikossa välieriin.Stanislav Lusk Bio, Stats, and Results | Olympics at Sports-Reference.com == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiavoittajat Luokka:Vuonna 1931 syntyneet Luokka:Vuonna 1987 kuolleet
Miroslav Koranda

Miroslav Koranda (6. marraskuuta 1934 Praha – 6. lokakuuta 2008) oli tšekkoslovakialainen soutaja, olympiavoittaja ja Euroopan mestari. Koranda voitti perämiehellisessä nelosessa olympiakultaa Helsingissä 1952. Hän osallistui myös Melbournen kesäolympialaisiin 1956 ja eteni kahdeksikossa välieriin. Koranda voitti myös useita mitaleja EM-kilpailuista.Miroslav Koranda Bio, Stats, and Results | Olympics at Sports-Reference.com == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiavoittajat Luokka:Vuonna 1934 syntyneet Luokka:Vuonna 2008 kuolleet
Beata Szydło

Beata Maria Szydło, o.s. Kusińska (s. 15. huhtikuuta 1963) on puolalainen poliitikko. Hän on Laki ja oikeus -puolueen varapuheenjohtaja, joka johti puolueensa voittoon 2015 presidentinvaaleissa ja parlamenttivaaleissa. Szydło otti vastaan Puolan pääministerin tehtävät 16. marraskuuta 2015.The Polish cabinet has been sworn in Hän julkisti 9. marraskuuta 2015 hallituksensa kokoonpanon. Szydło jätti 7. joulukuuta 2017 eroilmoituksen pääministerin tehtävästä, ja hänen seuraajakseen tuli valtiovarainministerinä sekä varapääministerinä toiminut Mateusz Morawiecki. Szydłosta tuli varapääministeri. Pääministerin vaihdos oli osa hallituspaikkojen kierrätystä, jonka järjesteli Jarosław Kaczyński, Szydłon edustaman oikeistolaisen Prawo i Sprawiedliwość -puolueen (Laki ja oikeudenmukaisuus) puheenjohtaja. Szydło oli Brzeszczen kunnan pormestari vuosina 1998–2005. Sejmiin hän nousi Chrzanówin vaalipiiristä 25. syyskuuta 2005. Szydło on naimisissa Edward Szydłon kanssa, ja heillä on kaksi poikaa, Tymoteusz ja Błażej. == Lähteet == *Beata Szydłon profiili Sejmin verkkosivuilla ===Viitteet=== == Aiheesta muualla == * Viralliset sivut * Luokka:Puolan pääministerit Luokka:Puolalaiset europarlamentaarikot Luokka:Vuonna 1963 syntyneet Luokka:Elävät henkilöt
Jiří Havlis

Jiří Havlis (16. marraskuuta 1932 Majdalena – 31. tammikuuta 2010) oli tšekkoslovakialainen soutaja ja olympiavoittaja. Havlis voitti perämiehellisessä nelosessa olympiakultaa Helsingissä 1952.Jiří Havlis Bio, Stats, and Results | Olympics at Sports-Reference.com Havlis kuoli 77-vuotiaana 31. tammikuuta 2010.http://www.czechrowing.cz/zemrel-olympisky-vitez-jiri-havlis == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiavoittajat Luokka:Vuonna 1932 syntyneet Luokka:Vuonna 2010 kuolleet
Love FM

Love FM oli suomalainen radiokanava, jolle Viestintävirasto myönsi taajuudet Jyväskylästä, Kuopiosta, Oulusta ja Tampereelta 5. marraskuuta 2015. Love FM:n omistaa Love FM Oy. Love FM lähetti venäläisten uutistoimistojen sisältöä. Radio aloitti heinäkuussa 2016 ja välitti uutisia. Toimilupa on vuoden 2019 loppuun asti. Love FM kertoi uutisensa Kremlin näkökulmasta ja painottaen Venäjää mutta raportoi myös Krimin ja Ukrainan separatistialueiden asioista. Iltalehden mukaan radio lähettää musiikkia ja uutisia, jotka ovat Venäjän tarkoitushakuista propagandaa.Propagandaradio aloitti toimintansa Suomessa - levittää Venäjän viestiä, Iltalehti, 27.7.2016. == Henkilöt == Yle ei saanut selvitettyä Love FM:n päätoimittajaa. Lupahakemuksen jätti Into Hiltunen. Love FM Oy:n hallituksen puheenjohtaja Trammell Brady III Ford ei suostu kertomaan, rahoittavatko venäläiset radiokanavaa. Hallituksen jäsen Anita Parri on kommentoinut Ylelle, että kanavan piti soittaa suomalaista musiikkia Suomessa asuville venäjänkielisille. Työpaikkailmoituksilla yhtiö etsi viestintäpäällikköä, myyjiä, malleja ja elokuvaohjaajaa heinäkuussa 2016.Yle tavoitti Suomessa avatun Venäjä-mielisen radion edustajia – Kanavan taustat hämärän peitossa, Yle Uutiset 28.7.2016. == Lähteet == Luokka:Suomalaiset radioasemat
Salokunta

Salokunta on maantieteellinen alue entisessä Karkussa, nykyisessä Sastamalassa. Rautavesi ja Kulovesi jakoivat Karkun kahtia, ja vesistön itäpuolta kutsutaan Salokunnaksi. Salokunnan puolella sijaitsevat Karkun kylistä Karkunkylä, Koivunkylä, Kojola, Kutala, Kärppälä, Lielahti, Hieta, Maso, Piimäsjärvenmaa, Rainio, Vataja, Varppee ja Vihtiälä. Salokunnan alueen korkein maastonkohta on 151 metrin korkeudelle merenpinnasta ja runsaan 90 metrin korkeudelle Rautaveden pinnasta ulottuva Pirunvuori. Lähellä vuoren huippua on taidemaalari Emil Danielssonin vuonna 1906 rakennuttama luonnonkivinen ateljeehuvila. Pirunvuoren vieressä sijaitsee Ellivuori, jossa on vuodesta 1964 lähtien toiminut laskettelukeskus kaksine hiihtohisseineen. Alueella toimii myös vuonna 1970 avattu Ellivuoren hotelli.Hannu Tarmio, Pentti Papunen ja Kalevi Korpela (toim.): Suomenmaa 3: maantieteellis- yhteiskunnallinen tieto- ja hakuteos, s. 128–137. Porvoo-Helsinki: WSOY, 1970. Salokunnan suurin vesistö on Kärppälänjoki, joka laskee Kuloveteen Kärppälässä. Järviä on vain muutamia, ja niistä suurin on Ylinen Piimäsjärvi noin viiden kilometrin päässä Kulovedestä kaakkoon. Maisemakuvaa hallitsevat melko korkeat mäet ja niiden väliset peltotilkut. Salokunnan alueen poikki lounaasta koilliseen kulkee valtatie 12. Sastamalan keskustaan on matkaa hieman yli kymmenen kilometriä ja Tampereelle noin 40 kilometriä. 1900-luvun alussa Salokunnassa oli vireillä hankkeet oman kunnan ja seurakunnan perustamisesta. Kumpaakaan hanketta ei hyväksytty valtioneuvoston puolesta, mutta piispantarkastuksessa määrättiin Salokuntaan rakennettavaksi oma kirkko. Karkun seurakunta päätti kirkon rakentamisesta vuonna 1940, mutta Salokunnan kirkko rakennettiin vasta kaksikymmentä vuotta myöhemmin. ==Lähteet== Luokka:Karkku Luokka:Toteutumattomat kuntasuunnitelmat
Esko Pennanen

Esko Väinö Pennanen (22. kesäkuuta 1912 Helsinki – 20. heinäkuuta 1990 Helsinki) oli suomalainen kielitieteilijä ja professori. Hän oli kouluhallituksen kouluneuvos 1954–1966 ja Tampereen yliopiston englantilaisen filologian professori 1966–1975.Kuka kukin on 1978, s. 716. Hänen tutkimusalaansa oli muun muassa englannin kielen sanasto.Facta 2001, osa 12, p. 640. WSOY 1985. Hän oli Suomen tiedeakatemian jäsen vuodesta 1973. Esko Pennasen ja hänen puolisonsa Anna-Liisa Pennasen testamenttiin perustuva rahasto Suomen Kulttuurirahaston yhteydessä tukee syöpätutkimusta.Anna-Liisa ja Esko Pennasen rahasto. Suomen Kulttuurirahasto. ==Julkaisuja== * Chapters on the Language in Ben Jonson’s Dramatic Works. 1951. (Diss.) * Untersuchungen über die Einlernung von Vokabeln im Englischen. 1954. * Contributions to the Study of Back-Formation in English. 1966. * Notes on the Grammar in Ben Jonson’s Dramatic Works. 1966. * On the Introduction of French Loan-Words into English. 1971. * Conversion and Zero-Derivation in English. 1971. == Tunnustuksia == * British Empiren komentajamerkki * Saksan Liittotasavallan Ansioritarikunnan suuri ansioristi * Suomen Leijonan 1. luokan ritarimerkki * Goethe-mitali * Päämajan risti == Lähteet == Luokka:Suomalaiset kielitieteilijät Luokka:Suomalaiset virkamiehet Luokka:Suomalaiset professorit Luokka:Tampereen yliopiston professorit Luokka:Vuonna 1912 syntyneet Luokka:Vuonna 1990 kuolleet
Qingyuan

Qingyuan () on prefektuuritason kaupunki Kiinan Guangdongin maakunnan pohjoisosassa. Kaupungin keskusta sijaitsee linnuntietä noin 65 kilometriä maakunnan pääkaupunki Kantonista pohjoisluoteeseen. Kaupungin väkiluku on 3,7 miljoonaa (2010) ja pinta-ala 19 153 neliökilometriä. Prefektuuri rajoittuu pohjoisessa Yongzhoun ja Chenzhoun, idässä Shaoguanin, etelässä Kantonin ja Foshanin, lounaassa Zhaoqingin sekä lännessä Hezhoun prefektuuritason kaupunkeihin. Piirikuntatasolla prefektuuri jakautuu 8 osaan. Osat ovat (numerointi kuten oheisessa kuvassa) ;Kaupunkipiirit (2) * 1. Qingcheng (清城区), 811 233 as. * 6. Qingxin (清新区), 698 811 as. ;Piirikuntatason kaupungit (2) * 2. Yingde (英德市), 941 952 as. * 3. Lianzhou (连州市), 367 642 as. ;Piirikunnat (2) * 4. Fogang (佛冈县), 302 906 as. * 5. Yangshan (阳山县), 356 095 as. ;Autonomiset piirikunnat (2) * 7. Lianshanin zhuangien ja yaoiden autonominen piirikunta (连山壮族瑶族自治县), 90 515 as. * 8. Liannanin yaoiden autonominen piirikunta (连南瑶族自治县), 129 258 as. Qingyuan Xiaoshi Skyline.JPG|Qingyuanin kaupunkinäkymää. Qingyuan Riverside Park.JPG|Kerrostaloja Qingyuanissa. Feilai Temple.JPG|Feilain temppeli. Fogang Dragon Falls.JPG|Vesiputous Fogangin piirikunnassa. China YueBei YingDe Train station.JPG|Yingden kaupungin rautatieasema. Yingde wenfengta.jpg|Wenfeng-pagodi Yingdessä. == Lähteet == == Aiheesta muualla == * Qingyuan Travel Guide (travelchinaguide.com) * Qingyuan Overview (chinatravel.com) Luokka:Guangdongin kaupungit Luokka:Guangdongin prefektuurit
Eric Palmgren

Eric Gustaf Adolf Palmgren (9. elokuuta 1916 Helsinki, Suomen suuriruhtinaskunta – 31. toukokuuta 2015 Helsinki) oli suomalainen kilpapurjehtija. Palmgren sijoittui Lontoon kesäolympialaisissa 1948 Filefly- veneluokassa 15:nneksi.Olympics at Sports-Reference.com Palmgren kuoli Helsingissä 98-vuotiaana 31. toukokuuta 2015.http://www.geni.com/people/Eric- Palmgren/6000000010484173883http://www.iltasanomat.fi/muutlajit/art-1450764139307.html Hän oli kuollessaan vanhimpia elossa olleita suomalaisia olympiaurheilijoita. == Lähteet == * Eric Palmgren Bio, Stats and Results Olympics at Sports- Reference.com === Viitteet === Luokka:Suomalaiset kilpapurjehtijat Luokka:Vuonna 1916 syntyneet Luokka:Vuonna 2015 kuolleet
Radio Sandels

Radio Sandels suomalainen radiokanava, joka aloitti lähetykset lyhytaikaisilla toimiluvilla Iisalmessa 3. syyskuuta 2012. Radio Sandelsin omistaa Suomen Lähiradiot Oy. Radio aloitti toimintansa pysyvillä toimiluvilla Iisalmessa kesäkuussa 2014. Radio Sandelsille on myönnetty toimilupalaajennus 5. marraskuuta 2015 alkaen Kuopioon ja Varkauteen. Radio Sandels on lähettänyt aikaisemmin Kuopiossa väliaikaisilla luvilla. Lokakuussa 2022 Traficom myönsi Radio Sandelsille toimiluvan Haapavedelle. Radion toimitusjohtajana toimii Reijo Glad. Radio Sandels soittaa musiikkia monipuolisesti. Radiota kuuntelee aktiivisimmin aikuisväestö ja senioriväki. Finnpanelin radiotutkimukseen mukaan Radio Sandels on Pohjois-Savon kuunnelluin kaupallinen radiokanava. Tutkimus on tehty ajalla joulukuu 2021- toukokuu 2022. Radio Sandels valittiin Vuoden 2023 RadioGaalassa Vuoden paikalliseksi radioksi. Radio Sandelsissa on arkisin juonnettua ohjelmaa mm. aamukattaus, kuuntelijan toiveet, päivänpuolinen ja päivä pulkassa. Viikonloppuisin Radio Sandelsin aalloilla kuunneltu ohjelma on puhelintoivekonsertti, joka lauantaisin klo 13-15, jonka jälkeen on jälkilöylyt, joissa kuunnellaan sähköpostitse ja Facebookin kautta tulleita toiveita. == Taajuudet == * Iisalmi 106,3 MHz * Kuopio 104,6 MHz * Nilsiä 98,5 MHz * Varkaus 90,0 MHz * Sotkamo 107,5 Mhz * Haapavesi 92,0 MHz * Oulu 94,7 MHz * Lieksa 91,1 MHz * Kuusamo 94,5 MHz == Lähteet == == Aiheesta muualla == * Radio Sandelsin kotisivut * Radio Sandelsin nettiradio Luokka:Iisalmen media Luokka:Kuopion media Luokka:Paikallisradiot Luokka:Suomalaiset radioasemat Luokka:Varkaus Luokka:Vuonna 2012 perustetut radioasemat
Göran Pensar

Karl Göran Pensar (27. huhtikuuta 1930 – 7. huhtikuuta 1993) on suomalainen kemisti ja emeritusprofessori. Hän oli Åbo Akademin orgaanisen kemian professori 1979–1989. Hänen tutkimusalaansa olivat puukemia ja juomaveden otsonointi.Facta 2001, WSOY 1985, 12. osa, palsta 641Luettelo kemian professoreista == Lähteet == Luokka:Suomalaiset kemistit Luokka:Suomalaiset professorit Luokka:Åbo Akademin professorit Luokka:Vuonna 1930 syntyneet Luokka:Vuonna 1993 kuolleet .
Vesa Penttala

Vesa Eljas Penttala (s. 23. marraskuuta 1945) on suomalainen tekniikantutkija ja emeritusprofessori. Hän toimi Teknillisen korkeakoulun betonitekniikan, sittemmin rakennusmateriaalitekniikan professorina vuodesta 1983. Hänen tutkimusalaansa on ollut betonin teknologia ja valmistus.Facta 2001, osa 12, p. 645. WSOY 1985. == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1945 syntyneet Luokka:Elävät henkilöt
General Grant

General Grant (”kenraali Grant”) voi tarkoittaa ainakin seuraavia: * Ulysses S. Grant, yhdysvaltalainen kenraali ja presidentti * General Grant, Uuden- Seelannin lähistöllä vuonna 1866 haaksirikkoutunut laiva * General Grant, Kings Canyonin kansallispuistossa Yhdysvalloissa kasvava, maailman suurimpiin lukeutuva mammuttipetäjä.
Ville Ylipaavalniemi

Ville Ylipaavalniemi (s. 25. maaliskuuta 1983) on suomalainen jalkapalloilija. Hän on pelipaikaltaan hyökkääjä. Ylipaavalniemi aloitti uransa Rovaniemen Palloseurassa, jossa hän pääsi debytoimaan Veikkausliigassa kaudella 2005. Ylipaavalniemi pelasi kauden aikana yhteensä kymmenessä sarjaottelussa. Kaudesta 2006 lähtien hän pelasi FC Santa Clausin riveissä seuraavat seitsemän kautta, joista neljä kautta seuran pelatessa Kakkosessa vuosina 2009–2012. Kaudesta 2013 lähtien Ylipaavalniemi on pelannut piirisarjoissa rovaniemeläisessä Rollon Pojissa. ==Lähteet== Luokka:Vuonna 1983 syntyneet Luokka:Suomalaiset jalkapalloilijat Luokka:Elävät henkilöt
Wunderboy

Wunderboy on YouTubesta tunnetun huumoriryhmä Justimuksen ensimmäinen studioalbumi, joka julkaistiin 30. toukokuuta 2014. Se nousi ensimmäisellä viikollaan Suomen albumilistan ykköseksi. Albumin nimikkokappale on myös voittanut YleX jälki-istunnon vuoden rytmibarometrin 2014.[ Albumilla on seitsemän bonuskappaletta, jotka ovat esiintyneet Justimus -televisiosarjassa. Albumilta julkaistiin kuusi singleä Juhlitaan (feat. Tiahu), Wunderboy, On Erection, Intro, Kaljavauva ja Hyvä fiilis. Bonuskappaleista singleinä julkaistiin kappaleet Lanit, Rantaleijonat, Aurinkorannoille, Heiluvat kassit, Haapavesi ja Gangstat Haapavedeltä. == Kappaleet == # # # # # # # # # # === Bonuskappaleet === # * # # # # # # == Kokoonpano == * Sami Harmaala – laulu, rap, kitara, musiikkiohjelmointi * Joose Kääriäinen – rap * Juho Nummela – rap === Vierailijat === * Tiahu – rap (kappale 9) * Katja Stefanovic – laulu (kappale 7) === Tuotanto === * Jukka "Juka" Hynynen – tuottaja, äänittäjä, miksaaja, musiikkiohjelmointi, A&R; * Sami Harmaala – tuottaja, äänittäjä, miksaaja (kappaleet 11–17) * Svante Forsbäck – masteroija * Hannes Honkanen – valokuvat, kansikuva == Aiheesta muualla == * Wunderboy discogs.com -sivustolla == Lähteet == Luokka:Vuoden 2014 esikoisalbumit Luokka:Suomalaiset huumorialbumit Luokka:Suomalaiset hip hop -albumit
Michael O’Neill

Michael Andrew Martin O’Neill (s. 5. heinäkuuta 1969 Portadown) on pohjoisirlantilainen jalkapallovalmentaja, joka on toiminut joulukuusta 2022 lähtien Pohjois-Irlannin jalkapallomaajoukkueen päävalmentajana. == Ura pelaajana == Pelaajana O’Neill oli hyökkäävä keskikenttäpelaaja. Hänen ammattilaisuransa kesti vuodesta 1984 vuoteen 2004. Uransa O’Neill aloitti Coleraine FC:ssä. Pääsarjatasolla hän pelasi kotimaansa lisäksi myös Skotlannissa ja Englannissa. Englannin 1. divisioonassa O’Neill edusti Newcastle Unitedia vuosina 1987–1989 ja Coventry Cityä vuosina 1996–1998. Englannissa hän pelasi myös 2. ja 3. divisioonassa. O’Neill lopetti uransa vuonna 2004 skotlantilaisessa Ayr Unitedissa. O’Neill pelasi yhden ottelun Pohjois-Irlannin alle 21-vuotiaiden maajoukkueessa. Pohjois-Irlannin jalkapallomaajoukkueessa hän pelasi vuosina 1988–1996 31 ottelua tehden neljä maalia. == Ura valmentajana == O’Neill aloitti päävalmentajauransa vuonna 2006 skotlantilaisen Brechin Cityn päävalmentajana. Hän toimi seuran valmentajana yli kaksi vuotta. Joulukuussa 2008 O’Neill siirtyi Irlannin liigan Shamrock Roversiin. Hän toimi seuran päävalmentajana kolmen vuoden ajan saavuttaen kaksi Irlannin mestaruutta sekä vieden seuran ensimmäisenä irlantilaisjoukkueena Eurooppa-liigaan kaudeksi 2011–2012. Joulukuussa 2011 O’Neill siirtyi Pohjois-Irlannin jalkapallomaajoukkueen päävalmentajaksi. Lokakuussa 2015 Pohjois-Irlanti varmisti paikkansa ensimmäistä kertaa historiassaan EM-kilpailuihin voittaen Kreikan. Lopputurnauksessa hän luotsasi Pohjois-Irlannin jatkoon lohkovaiheesta, mutta tie katkesi kuitenkin ensimmäisellä pudotuspelikierroksella tappioon Walesille. Marraskuussa 2019 O’Neillistä tuli Stoke Cityn päävalmentaja. Hänen oli tarkoitus jatkaa myös Pohjois-Irlannin maajoukkuevalmentajana kesän 2020 EM-lopputurnuakseen saakka. Koronapandemia siirsi kuitenkin turnausta ja hän jätti tehtävänsä maajoukkuevalmentajana jo huhtikuussa 2020. Stokessa O’Neillin tavoitteena oli pelastaa seura putoamiselta Englannin Mestaruussarjasta. Koronan varjostama kausi päättyi joukkueen osalta hyvin ja loppukauden hyvät tulokset nostivat seuran putoamisviivan yläpuolelle sijalle 15. O’Neillin täysi kausi 2020/21 Stoken peräsimessä oli kaksijakoinen. Hyvän syyskauden jälkeen joukkue kärsi loukkaantumisista ja putosi nousukamppailusta keskikastiin. Kausi 2021/22 oli pitkälti saman kaltainen. Vielä syksyllä joukkue taisteli noususta takaisin Englannin Valioliigaan, mutta heikko kevätkausi pudotti joukkueen sarjassa sijalle 14. O’Neill sai lopulta potkut Stokesta elokuussa 2022 heikosti alkaneen kauden vuoksi. Joulukuussa 2022 O’Neill palasi Pohjois-Irlannin maajoukkuevalmentajaksi 5,5-vuotisella sopimuksella. == Saavutukset == === Pelaajana === Seurajoukkuetasolla * Pohjois-Irlannin Valioliiga: 2002–2003 * Pohjois-Irlannin liigacup: 2002–2003 * Football League Trophy: 1999 === Valmentajana === Seurajoukkuetasolla * League of Ireland Premier Division: 2010, 2011 Maajoukkuetasolla * EM-neljännesvälierät: 2016 == Lähteet == Luokka:Pohjoisirlantilaiset jalkapalloilijat Luokka:Pohjoisirlantilaiset jalkapallovalmentajat Luokka:Vuonna 1969 syntyneet Luokka:Elävät henkilöt
Windsor Castle -luokka

Windsor Castle -luokka oli Britannian kuninkaallisen laivaston kahden 116-tykkisen ensimmäisen luokan linjalaivan muodostama alusluokka. Alukset oli uudelleen rakennettuja Queen-luokan aluksia. == Alukset == Windsor Castle -luokan linjalaivatWinfield, Rif s. 21-22 Nimi Telakka Kölinlasku Vesille Valmis Kohtalo HMS Windsor Castle Pembroken telakka 26. elokuuta 1857 2. helmikuuta 1859 myyty romutettavaksi 1908 HMS Royal Frederick Portsmouthin telakka tilaus uudistettu 30. huhtikuuta 1859 kaksikantisena potkurifregattina nimetty 28. maaliskuuta HMS Frederick Williamiksi ==Lähteet== * === Viitteet === *
Sibelius-Akatemian sinfoniaorkesteri

Sibelius-Akatemian sinfoniaorkesteri perustettiin vuonna 1916 Sibelius- Akatemian koulutustarpeisiin. Se tarjoaa orkesterisoitinten opiskelijoille mahdollisuuden hioa taitojaan täysimittaisen orkesterin rivissä. Johtajina toimivat ammattikapellimestarit sekä silloin tällöin kapellimestariopiskelija. Myös orkesteri- ja kapellimestarikoulutuksen professori johtaa orkesteria säännöllisesti. Orkesteri on konsertoinut lukuisissa Euroopan pääkaupungeissa, Venäjällä, Pekingissä, Tokiossa ja New Yorkin Carnegie Hallissa sekä Los Angelesin Walt Disney Concert Hallissa. Orkesteri on jäsenenä Euroopan kansallisten nuoriso-orkestereiden liitossa (EFNYO), joka koostuu EU-maiden arvostetuimmista ammattiin valmistavista sinfoniaorkestereista. Orkesteria ovat vuosien varrella johtaneet muun muassa Jussi Jalas, Jorma Panula, Arvid Jansons, Paavo Berglund, Sir Colin Davis, Eri Klas, Leif Segerstam, Atso Almila, Esa-Pekka Salonen, Jukka-Pekka Saraste, Okko Kamu, John Storgårds, Osmo Vänskä, Sakari Oramo, Hannu Lintu ja Mikko Franck. == Lähteet == http://www.uniarts.fi/siba/orkesteri-kamarimusiikki-ja-johtamisaineet/ref == Aiheesta muualla == * http://www.uniarts.fi/siba/orkesteri-kamarimusiikki-ja- johtamisaineet Luokka:Suomalaiset sinfoniaorkesterit Luokka:Musiikkikoulutus sinfoniaorkesteri Luokka:Helsingin musiikki
Asine (Argolis)

Asine () oli mykeneläisaikainen ja antiikin aikainen kaupunki Argoliin maakunnassa Kreikassa. Sen arkeologinen alue sijaitsee Náfplion kunnassa Kastrákin ja Barboúnan kukkuloilla lähellä kohteesta nimensä saanutta Asínin kylää, noin kahdeksan kilometriä kaakkoon Náfpliosta ja noin kilometri koilliseen Tolósta. == Historia == Asine oli asuttuna mykeneläisellä pronssikaudella 1000-luvun eaa. alusta alkaen sekä vielä geometrisella kaudella. Varhaisin kirjallinen maininta kaupungista on Homeroksen Iliaan Laivaluettelosta. Ensimmäisessä messenialaissodassa noin 740–710 eaa. Asine oli liittoutunut Spartan kanssa, mikä teki Argoksesta sen vihollisen. Argos tuhosi kaupungin noin vuonna 700 eaa. ja sen asutus taantui, mutta se ei ilmeisesti autioitunut kokonaan. Asine asutettiin uudelleen hellenistisenä aikana noin vuonna 300 eaa., minkä jälkeen se oli asuttuna roomalaiselle ajalle saakka. Hellenistisenä aikana kaupungin ympärille rakennettiin torneilla varustettu muuri todennäköisesti Demetrios Poliorketeen käskystä. Pausaniaan mukaan kaupungissa oli Apollon Pythaiokselle omistettu temppeli. Arkeologiset kaivaukset alueella on suorittanut Ruotsin Ateenan-instituutti. Kaivausprojekti sai alkunsa, kun kruununprinssi Kustaa Aadolf vieraili paikalla vuonna 1920. Kyseessä olivat ruotsalaisten ensimmäiset laajemmat kaivaukset Kreikassa. == Rakennukset ja löydökset == Alueelta on löydetty rakennusten osia kaikista sen asutusvaiheista. Näihin kuuluu muun muassa helladisten ja geometristen kausien rakennusten osia, mukaan lukien merkittävä, vähintään yhdeksän huonetta käsittänyt myöhäisen mykeneläisen ajan rakennus; hellenistisellä ajalla rakennettua kaupunginmuuria, joka on säilynyt suhteellisen hyvin; roomalainen kylpylä sekä lukuisia hautoja. Merkittävimmät esinelöydöt ovat Náfplion arkeologisessa museossa sekä museoissa Uppsalassa ja Tukholmassa. == Lähteet == == Aiheesta muualla == Luokka:Antiikin Argoliin kaupungit Luokka:Mykeneläiset arkeologiset kohteet Luokka:Náfplio
Rey Manaj

Rey Aldo Manaj (s. 24. helmikuuta 1997 Lushnjë) on albanialainen jalkapalloilija, joka edustaa turkkilaisseura Sivassporia. Pelipaikaltaan molempijalkainen Manaj on hyökkääjä. Hän on pelannut Albanian A-maajoukkueessa vuodesta 2015. == Seurajoukkueura == Manaj aloitti ammattilaisuransa kaudella 2014–2015 Italian Lega Pron US Cremonesessa. Hän pelasi kauden aikana 22 ottelua viimeistellen kaksi maalia.http://us.soccerway.com/players/rey- manaj/357321/ Heinäkuussa 2015 Manaj siirtyi Serie A:n Internazionaleen. Hän debytoi pääsarjatasolla Serie A:n avauskierroksella elokuussa 2015 Atalantaa vastaan. Manaj on sittemmin edustanut useita seuroja. Pääsarjatasolla hän on pelannut Italian Serie A:n Pescarassa ja Speziassa sekä Turkin Superliigan Sivassporissa. == Maajoukkueura == Manaj on edustanut Albaniaa nuorten maajoukkueissa. Albanian jalkapallomaajoukkueessa hän debytoi marraskuussa 2015 epävirallisessa ystävyysottelussa Kosovoa vastaan ja onnistui heti maalinteossa. Ensimmäisessä virallisessa maaottelussa marraskuussa 2015 vastustajana oli Georgia. Manaj on pelannut huhtikuun 2024 loppuun mennessä 31 virallista A-maaottelua, joissa hän on ollut 22 kertaa avauskokoonpanossa. Hän on tehnyt näissä otteluissa kuusi maalia: lokakuussa 2019 EM-karsintaottelussa Moldovaa, marraskuussa 2019 EM-karsintaottelussa Andorraa, marraskuussa 2020 Kansojen liigan otteluissa Kazakstania ja Valko-Venäjää, maaliskuussa 2021 MM- karsintaottelussa San Marinoa sekä syyskuussa 2021 jälleen MM- karsintaottelussa San Marinoa vastaan. == Lähteet == Luokka:Albanialaiset jalkapalloilijat Luokka:Vuonna 1997 syntyneet Luokka:Elävät henkilöt